Eny, tompoko, hoy aho, fa vao enim-bolana eo angaha izao ka ny aiza no tsy azoazonao? -tsy azoazo ahoana? Hoy izy nanao hehy ratsy. Izaho angaha marary? Gagagaga ihany aho nahita ny fandehan-javatra. Fa toa tsy narary be araka ny tenin’ilay zazavavy ilay rangahy, ary ny resany koa misambaodimbaodika be ihany. Noraisiny indray ny bodofotsy dia nosaronany ny lohany jereo ny haratsim-panahin-dry zalahy! Hoy izy nifendrofendro. Tsy maharesy tohika ahy izy, dia andefasany bibilava aho hampitahotra ahy! Oay! Esory ireo bibilava ireo ry pendo fa matahotra aho! Nangenahena fotsiny anefa pendo ary nangata-maso tamiko nitady vonjy oviana no nahavoa ny dadatoanao toy izao? Hoy aho talohaloha dia efa mpiteniteny irery sy hafahafa ihany izy, hoy pendo, saingy tsy dia matetika, fa hatrimin’ny afak’omaly izao dia nila tsy hisy fijanonany mihitsy ny redirediny. 3- alarobia 11 jona 1969, iv lah 3931 ary injay ! Tokoa fa niteny indray ilay lehilahy, nibitsika avy ao anaty lambany boboka aho ry tanindrazako, hoy ny feony toa mitaraina eny tena boboka aho. Notsapaiko ny hafanany, nefa tsy nisy firy tokony hahavoan’ny delira. Fa nakipilin-drangahy tampoka indray ny lambany, dia niarina izy ary nivandravandra aza miana-kendry amiko ialahy isany ! Hoy izy nihiaka. Ny hafa no azon’ialahy isany hadalaina, raha manaiky, fa tsy izaho ! Manatona hoe hifanandrina amiko raha sahy! -mipetraha ianao, hoy aho izay ialahy isany lehitsy, hoy izy nitroatra handeha. Vory hery tsara aho fa mbola tanora izy kosa toa efa antitra ary mangozohozo, kanefa nila tsy ho voatanako. Nofihiniko tamin’ny sandriny roa izy ka tsy afa-nihetsika intsony na nihohitra mafy aza. Nifokofoko mafy dia nitambotsotra, tsy nahatsiaro tena. Nobataiko dia napetraka moramora teo am- pandriana notsapaiko ny fony ka nitempo ihan , saingy malefaka dadatoa ô! Maninona ianao? Hoy pendo nitomany tsy maninona akory, hoy aho, ary mangina fa vao mainka mampalahelo azy ny mahita anao mitomany eny! Dokotera, hoy pendo nifendrofendro, kanefa aza avela ho faty dadatoa. Fa raha maty izy dia tsy hanana na iza na iza intsony aho! Nasiko tsindrona vonjy maika aloha ilay lehilahy dia notambatambazako hitony koa pendo. Raha samy mbola nipetrapetraka izy mianaka dia nijerijery ny tao an-trano aho, izay efa nanintona ny saiko raha vao tonga, ka akory ny hagagako! Tao aloha ireo karazam-boky, izay tokony tsy ho fahita tany ambanivohitra ny fiheverako azy tantaram- pirenen’ny tany hafa, boky momba ny fanadihadihana politika sy ekonomika, boky mikasika ny lalàna, ny momba ny varotra, ny momba ny fivavahana, ny momba ny literatiora, ets. Nanaraka izany dia ny sarin’ilay lehilahy no tena nanaitra ahy ihany koa. Fa ny fanombanako azy dia vao taona vitsivitsy no nakana ilay sary, kanefa tsy hita velively ny fiovan’ny endriny. Fa tovolahy tomady sy bikana ary nazava endrika no teo amin’ilay sary, kanefa lehilahy efa maditra ny fahanterana ary mahia sy mangozohozo ny teo ambony fandriana lalina izany raha fiovana hoy aho anakampo. Ary vao mainka liana ny hahalala ny amin’ity lehilahy ity. 4- alakamisy 12 jona 1969, iv lah 3932 fa raha namadibadika ireo boky isan-karazany aho, dia indry nipitika avy tao anatin’ny boky anankiray ny sombin-gazety nohetezana, nisy poezia nanao hoe boboka aho! Boboka aho, ry tanindrazako ao ny lasa bambom-bola ka avelako ianao ho eo tao ny reraky ny tolona fa izaho sy ny hazakazako ka nalazo famololona handositra fa efa leo tao ireo lasana sahady izato fahorianao fa trotraky ny lazon’ady izay nanjary fahoriako tao ireo tsy nahasehaka ary lamba fitafiko resin’oroka sy tehaka aiza ve ka izaho irery nisy matin-kenamaso sisa no hatao hijery tamin-tsiron-tsaramaso izato endrikao mivava tao ireo lavo tsy tafarina